
Edition
 ⟨1⟩ Oṁ svasti mānagr̥hād bappa-pādānuddhyāto bhaṭṭāraka-ma⟨2⟩hārāja-śrī-gaṇadevaḥ kuśalī śītāṭikātale tegval-(grā?)⟨3⟩me yathā-pradhāna-brāhmaṇa-purassarān sarvvān eva ku⟨4⟩ṭumbinaḥ kuśalam pr̥ṣṭvā mānayati pūrvva-rājabhir yyu⟨5⟩ṣmākaṁ kūthera śuly-adhikaraṇābhyān na praveṣṭavyam ity a⟨6⟩nugrahaḥ kr̥tako ⟨’⟩dhunā mayā sarvva-daṇḍa-nāyaka- ⟨7⟩ mahā-pratihāra-śrī-bhaumaguptānujñāpitena liṅgval-⟨8⟩māpcokādhikaraṇābhyāṁ pañcāparādha-dvāreṇa ca⟨9⟩turbhir apy adhikaraṇair nna praveṣṭavyam iti sthiti-paṭṭa⟨10⟩keṇa prasādaḥ kr̥tas tad yūyam evam viditvā yathai⟨11⟩va pūrvvam ājñā-śravaṇa-vidheyās tathaivāvalagana-pa⟨12⟩rā bhūtvā nirvvr̥ta-viśvastāḥ sukhaṁ prativatsyatha ye cā⟨13⟩smad-vaṁśyā rājāno bhavitāras tair api dharmma-gurubhi⟨14⟩r gurū-kr̥ta-prasādānuvarttibhir iyam ājñā prati⟨15⟩pālanīyeti dūtakaś cāttra vavbhruvarmmā brahmaṄ ⟨16⟩ prasādaguptavārtte vyavaharatīti saṁvaT ⟨17⟩ 400 80 2 śrāvaṇa-śukla-pratipadi

